

**valstybinė augalininkystės Tarnyba**

**prie žemės ūkio ministerijos**

Biudžetinė įstaiga, Ozo g. 4A, 08200 Vilnius, Tel. (8 5) 237 5631, Faks. (8 5) 273 0233,

el. p. info@vatzum.lt, [www.vatzum.lt](http://www.vatzum.lt), Duomenys kaupiami ir saugomi Juridinių asmenų registre, kodas 302526112, PVM kodas LT100005502311

TVIRTINU

Valstybinės augalininkystės tarnybos

prie Žemės ūkio ministerijos

direktorius

*\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

*(Parašas)*

Sergejus Fedotovas

2016 m. vasario d.

**DOKUMENTŲ VALDYMO SISTEMOS „DOCLOGIX“ NAUJINIMO IR PRIEŽIŪROS PASLAUGŲ SKELBIAMO PIRKIMO SĄLYGOS**

**I. BENDROSIOS NUOSTATOS**

1. Valstybinė augalininkystės tarnyba prie Žemės ūkio ministerijos (toliau – Perkančioji organizacija) numato įsigyti dokumentų valdymo sistemos „Doclogix“ naujinimo ir priežiūros paslaugas (toliau – paslaugos).

2. Paslaugų kodas pagal BVPŽ: 72261000-2 (programinės įrangos palaikymo paslaugos).

3. Pirkimas vykdomas vadovaujantis Lietuvos Respublikos viešųjų pirkimų įstatymu, Centrinėje viešųjų pirkimų informacinėje sistemoje paskelbtomis Perkančiosios organizacijos supaprastintų viešųjų pirkimų taisyklėmis, patvirtintomis Valstybinės augalininkystės tarnybos prie Žemės ūkio ministerijos direktoriaus 2010 m. liepos 1 d. įsakymu Nr. A1-6 „Dėl Valstybinės augalininkystės tarnybos prie Žemės ūkio ministerijos supaprastintų viešųjų pirkimų taisyklių patvirtinimo“ (toliau – taisyklės), Lietuvos Respublikos civiliniu kodeksu, kitais viešuosius pirkimus reglamentuojančiais teisės aktais.

4. Pirkimas atliekamas laikantis lygiateisiškumo, nediskriminavimo, skaidrumo, abipusio pripažinimo, proporcingumo principų ir konfidencialumo bei nešališkumo reikalavimų. Priimant sprendimus dėl šių sąlygų vadovaujamasi racionalumo principu.

5. Perkančioji organizacija yra pridėtinės vertės mokesčio (toliau – PVM) mokėtoja.

**II. PIRKIMO OBJEKTAS**

6. Pirkimo objektas yra Dokumentų valdymo sistemos „Doclogix“ naujinimo ir priežiūros paslaugos.

7. Reikalavimai paslaugoms pateikti pirkimo sąlygų 1 priede esančioje techninėje specifikacijoje.

8. Pirkimas į dalis neskaidomas. Teikėjas turi pasiūlyti visą paslaugų kiekį.

9. Perkančioji organizacija neleidžia pateikti alternatyvių pasiūlymų.

# **III. TIEKĖJŲ KVALIFIKACIJOS REIKALAVIMAI**

11. Teikėjų kvalifikacijos reikalavimai bei reikalaujami dokumentai ir informacija, patvirtinantys šiuos reikalavimus:

|  |  |  |
| --- | --- | --- |
| **Eil.**  **Nr.** | **Minimalūs kvalifikacijos reikalavimai tiekėjui** | **Dokumentai ir informacija, kuriuos turi pateikti tiekėjai, siekiantys įrodyti, kad jų kvalifikacija atitinka keliamus reikalavimus** |
| 11.1. | Tiekėjas, kuris yra fizinis asmuo arba tiekėjo, kuris yra juridinis asmuo, vadovas ar ūkinės bendrijos tikrasis narys (nariai), turintis (turintys) teisę juridinio asmens vardu sudaryti sandorį, ir buhalteris (buhalteriai) ar kitas (kiti) asmuo (asmenys), turintis (turintys) teisę surašyti ir pasirašyti tiekėjo apskaitos dokumentus, neturi neišnykusio ar nepanaikinto teistumo ir dėl tiekėjo (juridinio asmens) per pastaruosius 5 metus nebuvo priimtas ir įsiteisėjęs apkaltinamasis teismo nuosprendis už dalyvavimą nusikalstamame susivienijime, jo organizavimą ar vadovavimą jam, už kyšininkavimą, tarpininko kyšininkavimą, papirkimą, sukčiavimą, kredito, paskolos ar tikslinės paramos panaudojimą ne pagal paskirtį ar nustatytą tvarką, kreditinį sukčiavimą, mokesčių nesumokėjimą, neteisingų duomenų apie pajamas, pelną ar turtą pateikimą, deklaracijos, ataskaitos ar kito dokumento nepateikimą, nusikalstamu būdu gauto turto įgijimą ar realizavimą, nusikalstamu būdu įgytų pinigų ar turto legalizavimą, dėl kitų valstybių tiekėjų nėra priimtas ir įsiteisėjęs apkaltinamasis teismo nuosprendis už 2004 m. kovo 31 d. Europos Parlamento ir Tarybos direktyvos 2004/18/EB dėl viešojo darbų, prekių ir paslaugų pirkimo sutarčių sudarymo tvarkos derinimo 45 straipsnio 1 dalyje išvardytuose Europos Sąjungos teisės aktuose apibrėžtus nusikaltimus. | Išrašai iš teismų sprendimų, jei tokie yra, ar Informatikos ir ryšių departamento prie Lietuvos Respublikos vidaus reikalų ministerijos išduota pažyma ar valstybės įmonės Registrų centro Lietuvos Respublikos Vyriausybės nustatyta tvarka išduotas dokumentas, patvirtinantis jungtinius kompetentingų institucijų tvarkomus duomenis, ar jiems tolygus šalies, kurioje registruotas tiekėjas, ar šalies, iš kurios jis atvyko, kompetentingos teismo ar viešojo administravimo institucijos išduotas dokumentas, liudijantis, kad nėra nurodytų pažeidimų.  Nurodytas dokumentas turi būti išduotas ne anksčiau kaip 60 dienų iki pasiūlymų pateikimo termino pabaigos. Jei dokumentas išduotas anksčiau, tačiau jo galiojimo terminas ilgesnis nei pasiūlymų pateikimo terminas, toks dokumentas yra priimtinas. |
| 11.2. | Tiekėjas, kuris yra fizinis asmuo arba tiekėjo, kuris yra juridinis asmuo, dalyvis (fizinis asmuo), turintis balsų daugumą juridinio asmens dalyvių susirinkime, neturi neišnykusio ar nepanaikinto teistumo už nusikalstamą bankrotą. | 1. 1) Išrašai iš teismų sprendimų, jei tokie yra, ar Informatikos ir ryšių departamento prie Lietuvos Respublikos vidaus reikalų ministerijos išduota pažyma ar valstybės įmonės Registrų centro Lietuvos Respublikos Vyriausybės nustatyta tvarka išduotas dokumentas, patvirtinantis jungtinius kompetentingų institucijų tvarkomus duomenis, ar jiems tolygus šalies, kurioje registruotas tiekėjas, ar šalies, iš kurios jis atvyko, kompetentingos teismo ar viešojo administravimo institucijos išduotas dokumentas, liudijantis, kad nėra nurodytų pažeidimų.   Nurodytas dokumentas turi būti išduotas ne anksčiau kaip 60 dienų iki pasiūlymų pateikimo termino pabaigos. Jei dokumentas išduotas anksčiau, tačiau jo galiojimo terminas ilgesnis nei pasiūlymų pateikimo terminas, toks dokumentas yra priimtinas.  2) Laisvos formos tiekėjo deklaracija, patvirtinanti, kad juridinio asmens dalyvis (fizinis asmuo) (nurodant fizinio asmens vardą, pavardę), turi balsų daugumą (50 proc. + 1 balsas) juridinio asmens dalyvių susirinkime.  Jei tiekėjas neteikia 1) ir 2) punktuose nurodytų dokumentų, turi būti pateikta laisvos formos tiekėjo deklaracija, patvirtinanti vieną iš šių sąlygų: 1) kad balsų daugumos (50 proc. + 1 balsas) juridinio asmens dalyvių susirinkime neturi nei vienas juridinio asmens dalyvis (fizinis asmuo), arba 2) kad balsų daugumą turintis dalyvis yra juridinis asmuo. |
| 11.3. | Tiekėjas nebankrutuojantis (nebankrutavęs), nelikviduojamas, nerestruktūrizuojamas, su kreditoriais nesudaręs taikos sutarties (tiekėjo ir kreditorių susitarimas tęsti tiekėjo veiklą, kai tiekėjas prisiima tam tikrus įsipareigojimus, o kreditoriai sutinka savo reikalavimus atidėti, sumažinti ar atsisakyti), nesustabdęs ar neapribojęs savo veiklos, arba jo padėtis pagal šalies, kurioje jis registruotas, įstatymus nėra tokia pati ar panaši. | 1. Tiekėjas, kuris yra fizinis asmuo, registruotas Lietuvos Respublikoje, pateikia Valstybės įmonės Registrų centro išduotą išrašą ar šios įmonės Lietuvos Respublikos Vyriausybės nustatyta tvarka išduotą dokumentą, patvirtinantį jungtinius kompetentingų institucijų tvarkomus duomenis nurodytoms aplinkybėms įrodyti, arba teismo išduotą išrašą iš teismo sprendimo, jei toks yra.  Jeigu tiekėjas yra juridinis asmuo, registruotas Lietuvos Respublikoje, iš jo nereikalaujama pateikti šio kvalifikacijos reikalavime nurodytų dokumentų. Perkančioji organizacija tikrina paskutinės pasiūlymų pateikimo termino dienos, nurodytos skelbime apie pirkimą, duomenis.  Kitos valstybės tiekėjas pateikia šalies, kurioje yra registruotas tiekėjas, ar šalies, iš kurios jis atvyko, kompetentingos teismo ar viešojo administravimo institucijos išduotą pažymą. Nurodytas dokumentas turi būti išduotas ne anksčiau kaip 60 dienų iki pasiūlymų pateikimo termino pabaigos. Jei dokumentas išduotas anksčiau, tačiau jo galiojimo terminas ilgesnis nei pasiūlymų pateikimo terminas, toks dokumentas yra priimtinas.  2. Laisvos formos tiekėjo deklaracija, kad tiekėjas su kreditoriais nėra sudaręs taikos sutarties, nesustabdęs ar neapribojęs savo veiklos. |
| 11.4. | Tiekėjas turi būti įvykdęs įsipareigojimus, susijusius su mokesčių, įskaitant socialinio draudimo įmokas, mokėjimu pagal šalies, kurioje jis registruotas, ar šalies, kurioje yra perkančioji organizacija, reikalavimus. Tiekėjas laikomas įvykdžiusiu įsipareigojimus, susijusius su mokesčių, įskaitant socialinio draudimo įmokas, mokėjimu, jeigu jo neįvykdytų įsipareigojimų suma yra mažesnė kaip 50 eurų. | 1) Valstybinės mokesčių inspekcijos prie Lietuvos Respublikos finansų ministerijos teritorinės valstybinės mokesčių inspekcijos arba valstybės įmonės Registrų centro Lietuvos Respublikos Vyriausybės nustatyta tvarka išduotas dokumentas, patvirtinantis jungtinius kompetentingų institucijų tvarkomus duomenis, ar šalies, kurioje registruotas tiekėjas, kompetentingos valstybės institucijos išduota pažyma.  2) Lietuvos Respublikoje registruotas tiekėjas, kuris yra fizinis asmuo, pateikia Valstybinio socialinio draudimo fondo valdybos teritorinių skyrių ir kitų Valstybinio socialinio draudimo fondo įstaigų, susijusių su Valstybinio socialinio draudimo fondo administravimu arba valstybės įmonės Registrų centro Lietuvos Respublikos Vyriausybės nustatyta tvarka išduotą dokumentą, patvirtinantį jungtinius kompetentingų institucijų tvarkomus duomenis.  Jeigu tiekėjas yra juridinis asmuo, registruotas Lietuvos Respublikoje, iš jo nereikalaujama pateikti šio kvalifikacijos reikalavime nurodytų dokumentų. Perkančioji organizacija tikrina paskutinės pasiūlymų pateikimo termino dienos, nurodytos skelbime apie pirkimą, duomenis.  Kitos valstybės teikėjas pateikia šalies, kurioje yra įregistruotas tiekėjas, kompetentingos valstybės institucijos išduotą pažymą.  Nurodyti dokumentai turi būti  išduoti ne anksčiau kaip 60 dienų iki pasiūlymų pateikimo termino pabaigos. Jei dokumentai išduoti anksčiau, tačiau jų galiojimo terminas ilgesnis nei pasiūlymų pateikimo terminas, tokie dokumentai yra priimtini. |
| 11.5. | Tiekėjas turi teisę verstis ta veikla, kuri reikalinga pirkimo sutarčiai įvykdyti. | Profesinių ar veiklos tvarkytojų, valstybės įgaliotų institucijų pažymos, kaip yra nustatyta toje valstybėje narėje, kurioje tiekėjas registruotas, ar priesaikos deklaracija, liudijanti tiekėjo teisę verstis atitinkama veikla. Lietuvos Respublikoje registruotas tiekėjas pateikia: valstybės įmonės Registrų centro išduotą juridinių asmenų registro išplėstinį išrašą\* arba trumpąjį išrašą\* ir įstatus (aktualią įstatų redakciją), asmuo, besiverčiantis veikla turint verslo liudijimą, – verslo liudijimą.  \*Nurodytas dokumentas turi būti išduotas ne anksčiau kaip 60 dienų iki pasiūlymų pateikimo termino pabaigos. Jei dokumentas išduotas anksčiau, tačiau jo galiojimo terminas ilgesnis nei pasiūlymų pateikimo terminas, toks dokumentas yra priimtinas. |
| 11.6. | Tiekėjas yra „Doclogix“ gamintojas arba gamintojo įgaliotas atlikti „Doclogix“ techninę priežiūrą. | Dokumentas, patvirtinantis, kad tiekėjas yra „Doclogix“ dokumentų valdymo sistemos gamintojas arba gamintojo įgaliotas atlikti „Doclogix“ techninę priežiūrą.  **Pateikiamas dokumentas elektroninėje formoje.** |

Pastabos:

a) perkančioji organizacija pripažįsta kitose valstybėse išduotus lygiaverčius minimalius kvalifikacijos reikalavimus įrodančius dokumentus;

b) perkančiajai organizacijai paprašius, tiekėjas privalės pateikti kvalifikacijos atitikties dokumentų originalus;

c) užsienio valstybių tiekėjų kvalifikacijos reikalavimus įrodantys dokumentai legalizuojami vadovaujantis Lietuvos Respublikos Vyriausybės 2006 m. spalio 30 d. nutarimu Nr. 1079 „Dėl dokumentų legalizavimo ir tvirtinimo pažyma (Apostille) tvarkos aprašo patvirtinimo“ ir 1961 m. spalio 5 d. Hagos konvencija dėl užsienio valstybėse išduotų dokumentų legalizavimo panaikinimo;

d) jeigu tiekėjas negali pateikti kvalifikacijos atitiktį patvirtinančių dokumentų, nes atitinkamoje šalyje tokie dokumentai neišduodami arba toje šalyje išduodami dokumentai neapima visų keliamų klausimų, jie gali būti pakeisti priesaikos deklaracija arba šalyse, kuriose ji netaikoma, oficialia tiekėjo deklaracija, kurią jis yra pateikęs kompetentingai teisinei arba administracinei institucijai, notarui arba kompetentingai profesinei ar prekybos organizacijai jo kilmės šalyje arba šalyje, iš kurios jis atvyko.

12. Tiekėjas turi atitikti visus 11 punkte nustatytus reikalavimus.

13. Jei pasiūlymą pateikia ūkio subjektų grupė, šių apklausos sąlygų 11.1–11.4 punktuose nustatytus kvalifikacijos reikalavimus turi atitikti kiekvienas ūkio subjektų grupės narys atskirai, o šių konkurso sąlygų 11.5 punkte nustatytus kvalifikacijos reikalavimus turi atitikti bent vienas ūkio subjektų grupės narys arba visi ūkio subjektų grupės nariai kartu.

14. Kiekvienas subteikėjas turi atitikti 11.5 punkte nustatytą reikalavimą toje veiklos srityje, kurioje teiks paslaugas.

15. Tiekėjai gali remtis kitų ūkio subjektų pajėgumais, neatsižvelgiant į tai, kokio teisinio pobūdžio yra jų ryšiai. Šiuo atveju tiekėjai privalo įrodyti perkančiajai organizacijai, kad vykdant sutartį tie ištekliai jiems bus prieinami. Tam įrodyti tiekėjas turi pateikti pirkimo sutarčių ar kitų dokumentų nuorašus, kurie patvirtintų, kad tiekėjui kitų ūkio subjektų ištekliai bus prieinami per visą sutartinių įsipareigojimų vykdymo laikotarpį. Tokiomis pačiomis sąlygomis ūkio subjektų grupė gali remtis ūkio subjektų grupės dalyvių ar kitų ūkio subjektų pajėgumais.

16. Pasiūlyme turi būti tiekėjo, ūkio subjektų grupės narių (jei pasiūlymą pateikia ūkio subjektų grupė), subteikėjų reikalaujamus kvalifikacijos kriterijus pagrindžiantys dokumentai.

17. Tiekėjų kvalifikacijos vertinimo tvarka: bus atliekamas kiekvieno tiekėjo kvalifikacijos tikrinimas, ar tiekėjas atitinka pirkimo dokumentuose nurodytus minimalius reikalavimus.

**IV. ŪKIO SUBJEKTŲ GRUPĖS DALYVAVIMAS PIRKIMO PROCEDŪROSE**

18. Pasiūlymą gali pateikti ūkio subjektų grupė. Ūkio subjektų grupė, teikianti bendrą pasiūlymą, privalo pateikti jungtinės veiklos sutartį.

19. Jungtinės veiklos sutartyje turi būti nurodyti kiekvienos šios sutarties šalies įsipareigojimai vykdant su perkančiąja organizacija numatomą sudaryti pirkimo sutartį, šių įsipareigojimų vertės dalis bendroje sutarties vertėje. Sutartis turi numatyti solidariąją visų šios sutarties šalių atsakomybę už prievolių perkančiajai organizacijai nevykdymą. Taip pat jungtinės veiklos sutartyje turi būti numatyta, kuris asmuo atstovauja ūkio subjektų grupei (su kuo perkančioji organizacija turėtų bendrauti pasiūlymo vertinimo metu kylančiais klausimais ir kam teikti su pasiūlymo vertinimu susijusią informaciją).

20. Perkančioji organizacija nereikalauja, kad ūkio subjektų grupės pateiktą pasiūlymą pripažinus geriausiu ir Perkančiajai organizacijai pasiūlius sudaryti Pirkimo sutartį, ši ūkio subjektų grupė įgautų tam tikrą teisinę formą.

**V. PASIŪLYMŲ RENGIMAS, PATEIKIMAS**

21. Tiekėjas (fizinis ar juridinis asmuo) gali pateikti perkančiajai organizacijai tik vieną pasiūlymą. Bet kuris fizinis ar juridinis asmuo, teikdamas pasiūlymą kaip atskiras tiekėjas ar ūkio subjektų grupės dalyvis (jungtinės veiklos sutarties šalis), kitame pasiūlyme nebegali būti subtiekėjas.

22. Tiekėjo kainos pasiūlymas privalo būti užpildytas pagal pasiūlymo formą (atitinkamai 2 priedas). Į paslaugųkainą turi būti įskaičiuoti visi mokesčiai ir visos tiekėjo išlaidos.

23. Pasiūlyme pateikiamos kainos nurodomos eurais. PVM mokesčiai turi būti nurodomi atskirai. Ne Lietuvos Respublikoje registruoti tiekėjai privalo į kainą ir galutinę pirkimo objekto dalies pasiūlymo kainą įskaičiuoti visus privalomus mokesčius, išskyrus Lietuvoje taikomą PVM. Jeigu PVM suma nenurodoma, turi būti nurodytos priežastys, kodėl PVM netaikomas (pvz. neapmokestinama, 0 proc. PVM tarifas ir t.t.).

24. **Pasiūlymas (su priedais) turi būti pateikiamas raštu užklijuotame voke**. Ant voko prašome nurodyti tiekėjo pavadinimą, adresą ir perkamų paslaugų pavadinimą bei žodžius **„NEATPLĖŠTI IKI 2016 m. kovo mėn. 4 d. 10 val. 00 min“.** Pasiūlyme esantys dokumentai (su priedais) turi būti **sunumeruoti**, **susiūti ir paskutinio lapo antroje pusėje patvirtinti tiekėjo ar jo įgalioto asmens parašu, nurodytas įgalioto asmens vardas, pavardė, pareigos bei pasiūlymą sudarančių lapų skaičius.** Pasiūlymų pateikimo adresas: Ozo g. 4A, LT-08200 Vilnius. Vėliau gautas pasiūlymas registruojamas ir neatplėštas vokas su pasiūlymu gražinamas jį pateikusiam tiekėjui. Vokas su pasiūlymu grąžinamas ir tuo atveju, jeigu pasiūlymas pateikiamas neužklijuotame voke. Vokai su pasiūlymais bus atplėšiami **2016 m. kovo mėn. 4 d. 10 val. 00 min.** Ozo g. 4A, Vilniuje, 115 kabinete.

25. Pasiūlymas turi galioti ne trumpiau nei 90 dienų nuo pasiūlymo pateikimo dienos.

26. Tiekėjas iki galutinio pasiūlymų pateikimo termino turi teisę pakeisti arba atšaukti savo pasiūlymą.

**VI. PASIŪLYMŲ GALIOJIMO UŽTIKRINIMAS**

27. Perkančioji organizacija nereikalauja pasiūlymo galiojimo užtikrinimo.

**VII. SĄLYGŲ PAAIŠKINIMAS IR PATIKSLINIMAS**

28. Tiekėjas gali paprašyti, kad perkančioji organizacija paaiškintų pirkimo dokumentus. Perkančioji organizacija atsako į kiekvieną tiekėjo CVP IS priemonėmis pateiktą prašymą paaiškinti pirkimo dokumentus, jeigu prašymas gautas ne vėliau kaip prieš 4 darbo dienas iki pasiūlymų pateikimo termino pabaigos. Perkančioji organizacija į gautą prašymą atsako CVP IS priemonėmis ne vėliau kaip per 3 darbo dienas nuo jo gavimo dienos. Perkančioji organizacija, atsakydama tiekėjui, nenurodo, iš ko gavo prašymą. Atsakymas turi būti skelbiamas ne vėliau kaip likus 1 darbo dienai iki pasiūlymų pateikimo termino pabaigos.

29. Nesibaigus pasiūlymų pateikimo terminui, perkančioji organizacija savo iniciatyva gali paaiškinti (patikslinti) pirkimo dokumentus, o paskelbta informacija tikslinama patikslinant skelbimą ir, vadovaujantis protingumo kriterijumi, nukeliant pasiūlymų pateikimo terminą.

30. Jeigu perkančioji organizacija pirkimo dokumentus paaiškina (patikslina) arba jei ji negali pirkimo dokumentų paaiškinimų (patikslinimų) pateikti taip, kad visi tiekėjai juos gautų ne vėliau kaip likus 1 darbo dienai iki pasiūlymų pateikimo termino pabaigos, ji privalo perkelti pasiūlymų pateikimo terminą protingumo kriterijų atitinkančiam laikui, per kurį tiekėjai, rengdami pasiūlymus, galėtų atsižvelgti į šiuos paaiškinimus (patikslinimus), apie tai paskelbdama patikslinant skelbimą.

31. Perkančiosios organizacijos kontaktiniai asmenys:

31.1. techniniais klausimais Bendrųjų reikalų departamento Dokumentų valdymo skyriaus l. e. vedėjos pareigas **Inga Arlauskienė, Ozo g. 4A, Vilnius, tel. (8 5) 237 5641, mob. tel. 8 650 57 793, faks. (8 5) 273 0233, el. paštas** [**inga.arlauskiene@vatzum.lt**](mailto:inga.arlauskiene@vatzum.lt)**.**

31.2. viešųjų pirkimų procedūrų klausimais Bendrųjų reikalų departamento Ūkio skyriaus vyr. specialistė **Aurelija Savičiūtė, Ozo g. 4A, Vilnius, tel. (8 5) 237 5640, el. paštas aurelija.saviciute@vatzum.lt**

**VIII. PASIŪLYMŲ VERTINIMAS**

32. Pasiūlymuose nurodytos kainos bus vertinamos eurais. Jeigu pasiūlymuose kainos nurodytos užsienio valiuta, jos bus perskaičiuojamos eurais pagal Europos centrinio banko skelbiamą orientacinį euro ir užsienio valiutų santykį, o tais atvejais, kai orientacinio euro ir užsienio valiutų santykio Europos centrinis bankas neskelbia, – pagal Lietuvos banko nustatomą ir skelbiamą orientacinį euro ir užsienio valiutų santykį paskutinę pasiūlymų pateikimo termino dieną.

33. Perkančiosios organizacijos neatmesti pasiūlymai vertinami pagal mažiausios kainos kriterijų. Laimėjusiu pripažįstamas tiekėjas, pasiūlęs mažiausią kainą.

34. Jeigu visų dalyvių, kurių pasiūlymai bus neatmesti dėl kitų priežasčių, bus pasiūlytos per didelės, Perkančiajai organizacijai nepriimtinos kainos, Perkančioji organizacija gali derėtis dėl pasiūlymo sąlygų.

**IX. GINČŲ NAGRINĖJIMAS**

35. Ginčų nagrinėjimas atliekamas vadovaujantis Lietuvos Respublikos viešųjų pirkimų įstatymo V skyriaus nuostatomis.

**X. PAGRINDINĖS PIRKIMO SUTARTIES SĄLYGOS**

36. Pirkimo sutartis bus sudaroma nedelsiant, pirkimo sutarties sudarymo atidėjimo terminas nebus taikomas.

37. Pirkimo sutartis sudaroma vadovaujantis Viešųjų pirkimų įstatymu ir šiomis pirkimo sąlygomis. Pirkimo sutarties sudėtinės dalys yra tiekėjo pasiūlymas ir šios Pirkimo sąlygos.

38. Sudaroma pirkimo sutartis turi atitikti laimėjusio tiekėjo pasiūlymą ir šias sąlygas.

39. Pirkimo sutarties šalių teisės ir pareigos.

39.1. Perkančioji organizacija įsipareigoja:

39.1.1. nedelsdama suteikti tiekėjui visą turimą informaciją, kuri gali būti reikalingi pirkimo sutarčiai tinkamai vykdyti;

39.1.2. sumokėti už tinkamai suteiktas Paslaugas;

39.1.3. tinkamai vykdyti kitus įsipareigojimus, numatytus pirkimo sutartyje;

39.1.4. Perkančioji organizacija turi pirkimo sutarties bei Lietuvos Respublikoje galiojančių teisės aktų numatytas teises.

39.2.1. Tiekėjas įsipareigoja Paslaugas suteikti pagal Perkančiosios organizacijos pageidavimą su Perkančiąja organizacija suderintu laiku. Pirmiausiai atlikti Augalų veislių tyrimų skyriaus objektų darbo vietų profesinės rizikos vertinimą. Kitų objektų profesinės rizikos darbo vietų vertinimą atlikti antru etapu (Profesinės rizikos vertinimo darbų planas, 3 priedas);

39.2.2. nuosekliai vykdyti pirkimo sutartį;

39.2.3. nustatytu terminu suteikti Paslaugas ir garantuoti, kad jos atitinka techninėje specifikacijoje nurodytus reikalavimus;

39.2.4. atlikti kitus įsipareigojimus, numatytus Sutartyje;

39.2.5. nedelsdamas raštu informuoti Pirkėją apie bet kurias aplinkybes, kurios trukdo laiku suteikti Paslaugas;

39.2.6. gavęs Pirkėjo raštišką atsisakymą priimti Paslaugas, per Pirkėjo nurodytą terminą neatlygintinai pašalinti jų trūkumus arba atlyginti nuostolius, susijusius su netinkamu Sutarties vykdymu;

39.2.7. laikytis Lietuvos Respublikoje galiojančių įstatymų ir kitų teisės aktų reikalavimų ir užtikrinti, kad jo darbuotojai jų laikytųsi;

39.2.8. užtikrinti iš Perkančiosios organizacijos pirkimo sutarties vykdymo metu gautos ir su pirkimo sutarties vykdymu susijusios informacijos konfidencialumą ir apsaugą. Pirkimo sutarties vykdymo laikotarpio pabaigoje Perkančiajai organizacijai paprašius raštu, per 10 (dešimt) dienų grąžinti visus iš Perkančiosios organizacijos gautus pirkimo sutarčiai vykdyti reikalingus dokumentus;

39.2.9. tinkamai vykdyti kitus įsipareigojimus, numatytus pirkimo sutartyje ir galiojančiuose Lietuvos Respublikos teisės aktuose;

39.2.10. tiekėjas turi pirkimo sutarties bei Lietuvos Respublikoje galiojančių teisės aktų numatytas teises.

40. Konfidenciali informacija.

40. 1. Konfidencialia informacija pagal pirkimo sutartį laikoma:

40. 1.1. bet kokiu būdu išreikšta informacija, kuri gaunama ar yra prieinama vykdant pirkimo sutartimi prisiimtus įsipareigojimus ir kuri yra susijusi su Perkančiosios organizacijos atliekamomis funkcijomis;

40. 1.2. duomenys, asmens duomenys, elektroniniai dokumentai: duomenų bazės, duomenų failai ir kt., archyvuota informacija ar kiti dokumentai, parengti Perkančiosios organizacijos ar jos darbuotojų, kuriuose yra šių sąlygų 40.1.1. papunktyje paminėtos informacijos ar kurie yra parengti remiantis aukščiau minėta informacija;

40.1.3. kita informacija, kuri Perkančiosios organizacijos laikoma konfidencialia ir neviešinama; tokiu atveju Tiekėjas, atskleidžiantis informaciją, atskleisdamas informuoja kitą Šalį apie jos konfidencialumą.

40. 2. Tiekėjas įsipareigoja:

40. 2.1. naudotis konfidencialia informacija tik sutartinių įsipareigojimų vykdymo tikslais;

40.2.2. neskleisti, negarsinti ir neperduoti tretiesiems asmenis bei nenaudoti trečiųjų fizinių ar juridinių asmenų interesams konfidencialios informacijos, kuri bet kokia forma sutartinių įsipareigojimų tikslais buvo gauta iš Perkančiosios organizacijos pirkimo sutarties galiojimo laikotarpiu ir po pirkimo sutarties įvykdymo ar jos nutraukimo be išankstinio rašytinio Perkančiosios organizacijos sutikimo, jeigu Lietuvos Respublikos įstatymai bei kiti teisės aktai nenustato kitaip;

40.2.3. užtikrinti konfidencialios informacijos apsaugą, t. y. užkirsti galimybę tretiesiems asmenims sužinoti tokią informaciją;

40.2.4. visais atvejais pranešti Perkančiajai organizacijai apie nesankcionuotą konfidencialios informacijos atskleidimą, informacijos saugumo įvykius ir silpnąsias vietas; taip pat nedelsiant informuoti apie aukščiau nurodytų nesklandumų pašalinimą;

40. 2.5. laikytis darbo su konfidencialia informacija nuostatų ir principų:

40.2.5.1. informacijos konfidencialumo – konfidencialios informacijos apsaugos nuo nesankcionuoto paskelbimo;

40.2.5.2. vientisumo – konfidencialios informacijos apsaugos nuo nesankcionuoto ar atsitiktinio pakeitimo;

40.2.5.3. prieinamumo – užtikrinimo, kad konfidenciali informacija yra prieinama legaliems naudotojams, t. y. asmenims, kurie Tiekėjo paskirti atsakingais už duomenų / asmens duomenų gavimą pagal pirkimo sutartį, ir tik tada, kai ji (konfidenciali informacija) reikalinga tinkamai vykdyti pirkimo sutarties sąlygas;

40. 2.6. pranešti Perkančiajai organizacijai apie atleistą Tiekėjo darbuotoją tą pačią dieną, kad būtų panaikintos jo turėtos prieigos teisės prie Perkančiosios organizacijos informacijos ar informacinių sistemų;

40.2.7. pasibaigus Sutarties galiojimui / nutraukus Sutartį, Tiekėjas privalo įpareigoti asmenis, kuriems konfidenciali informacija buvo atskleista, grąžinti Perkančiajai organizacijai arba sunaikinti ar galutinai ištrinti visas elektronines bylas, analizes, tyrinėjimus, pastabas ir kitus dokumentus, kuriuose yra konfidencialios informacijos ar kurie yra parengti remiantis konfidencialia informacija.

40.3. Tiekėjas turi teisę atskleisti konfidencialią informaciją ar jos dalis tik tiems savo darbuotojams ar kitiems asmenims, kurie yra atsakingi už sutarties vykdymą, kurie yra susipažinę su konfidencialios informacijos reikalavimais, nustatytais šioje Sutartyje ir teisės aktuose ir pasirašę konfidencialumo pasižadėjimą (3 priedas). **Konfidencialumo pasižadėjimas Perkančiajai organizacijai turi būti pateiktas per 5 (penkias) darbo dienas nuo Sutarties pasirašymo dienos.**

40.4. Jei Sutarties 1.1 papunktyje numatyta informacija teikiama elektroniniu paštu, ji turi būti suarchyvuota zip formatu, apsaugota slaptažodžiu, kurį Šalys suderina telefonu ar kita forma.

40.5. Teikėjas, pažeidęs konfidencialios informacijos naudojimo reikalavimus, atlygina Perkančiosios organizacijos patirtus nuostolius Lietuvos Respublikos teisės aktų nustatyta tvarka.

41. Kainodaros taisyklės.

41.1. Pirkimo sutartis bus sudaroma nedelsiant, pirkimo sutarties sudarymo atidėjimo terminas nebus taikomas.

41.2. Pirkimo sutartyje bus nustatyta fiksuota kaina, į kurią turi būti įskaityti visi mokesčiai ir visos tiekėjo išlaidos, kurią Perkančioji organizacija įsipareigoja sumokėti tiekėjui už pagal pirkimo sutartį suteiktas paslaugas.

41.3. Pirkimo sutarties kaina perskaičiuojami tuo atveju, kai teisės aktais pakeičiamas taikomas PVM sutartyje nurodytoms paslaugoms. Jie perskaičiuojami tokiu pat santykiu, kokiu pasikeičia PVM ir tik tai kainos daliai, kuriai turėjo įtakos pasikeitęs PVM. Perskaičiavimas įforminamas protokolu, kuris tampa neatsiejama sutarties dalimi.

41.4. Pirkimo sutarties kaina dėl kainų lygio pasikeitimo ir kitų mokesčių pasikeitimo neperskaičiuojama.

42. Atsiskaitymų ir mokėjimo tvarka.

**Atsiskaitymai bus vykdomi kas ketvirtį lygiomis dalimis.** Perkančioji organizacija už paslaugas atsiskaito pavedimu į tiekėjo nurodytą sąskaitą pagal tiekėjo pateiktą sąskaitą faktūrą ne vėliau kaip per 30 (trisdešimt) kalendorinių dienų nuo sąskaitos faktūros gavimo.

43. Pirkimo sutarties galiojimas.

Sutartis įsigalioja nuo jos pasirašymo dienos ir galioja 12 (dvylika) mėnesių, tačiau bet kokiu atveju iki abiejų šalių tarpusavio visiško įsipareigojimų įvykdymo.

44. Prievolių įvykdymo užtikrinimas.

Sutarties neįvykdymo arba netinkamo vykdymo atveju tiekėjas Perkančiajai organizacijai privalo sumokėti 700 (septynių šimtų) EUR dydžio baudą.

45. Ginčų sprendimo tvarka.

Sutarties šalys visus ginčus stengiasi išspręsti derybomis. Kilus ginčui viena šalis raštu išdėsto savo nuomonę kitai šaliai ir pasiūlo ginčo sprendimą. Gavusi pasiūlymą ginčą spręsti derybomis, šalis privalo į jį atsakyti per 10 (dešimt) dienų. Ginčas turi būti išspręstas per ne ilgesnį nei 20 (dvidešimties) dienų terminą nuo derybų pradžios. Jei ginčo išspręsti derybomis nepavyksta arba jei kuri nors šalis laiku neatsako į pasiūlymą ginčą spręsti derybomis, kita šalis turi įstatyminę teisę kreiptis į kompetentingą Lietuvos Respublikos teismą, apie tai raštu informuodama kitą pirkimo sutarties šalį.

46. Pirkimo sutarties nutraukimo tvarka.

Pirkimo sutartis gali būti nutraukta raštišku šaliu susitarimu arba vienos šalies iniciatyva (nenurodant priežasčių), kai viena šalis įspėja kitą šalį raštu dėl sutarties nutraukimo ne vėliau kaip prieš 30 (trisdešimt) dienų.

47. Subtiekėjai, jeigu vykdant sutartį jie pasitelkiami, ir jų keitimo tvarka.

47.1. Sutarčiai vykdyti pasitelkiami šie subtiekėjai: *[surašyti pasiūlyme nurodytus subtiekėjus, jeigu tokių nėra parašyti žodį „nėra“].*

47.2. Subtiekėjų keitimas vietomis tarp Sutartyje numatytų subtiekėjų ar didesnės (mažesnės) paslaugų dalies, negu buvo suderinta, perdavimas kitam Sutartyje numatytam subtiekėjui galimas tik toms paslaugoms, kurias tiekėjas pasiūlyme buvo numatęs perduoti subtiekėjams ir tik gavus Perkančiosios organizacijos sutikimą.

47.3. Sutarties galiojimo metu papildomų subtiekėjų pasitelkimas arba Sutartyje numatytų subtiekėjų atsisakymas galimas, tik gavus Perkančiosios organizacijos sutikimą ir esant vienai iš šių priežasčių:

47.3.1. Sutartyje numatytas subtiekėjas yra likviduojamas, bankrutavęs arba jam yra iškelta bankroto byla. Jei subtiekėjas yra fizinis asmuo – jo liga ar mirtis;

47.3.2. subtiekėjas tiekėjui atsisako teikti jam Sutartyje numatytą paslaugų dalį;

42.3.3. siekiant tinkamai ir laiku įvykdyti Sutartį dėl pagrįstų aplinkybių būtina padidinti paslaugų tiekimo spartą.

47.4. Sutarties 47.2 ir 47.3 punktuose nurodytais atvejais Perkančiajai organizacijai pateikiamas pagrįstas prašymas, pridedant jį pagrindžiančius dokumentus. Subtiekėjas gali pradėti teikti paslaugas, tik tiekėjui gavus Perkančiosios organizacijos sutikimą.

47.5. Sutarties 47.2 ir 47.3 punktuose nurodytais atvejais naujas subtiekėjas privalo Perkančiajai organizacijai pateikti dokumentus, įrodančius, kad jo kvalifikacija atitinka pirkimo dokumentuose nustatytus minimalius kvalifikacijos reikalavimus subtiekėjams.

48. Pirkimo sutarties sąlygos pirkimo sutarties galiojimo laikotarpiu negali būti keičiamos, išskyrus tokias pirkimo sutarties sąlygas, kurias pakeitus nebūtų pažeisti Viešųjų pirkimų įstatymo 3 straipsnyje nustatyti principai. Pirkimo sutarties sąlygų keitimu nebus laikomas pirkimo sutarties sąlygų koregavimas joje numatytomis aplinkybėmis, jeigu šios aplinkybės nustatytos aiškiai bei nedviprasmiškai ir buvo pateiktos sąlygose. Tais atvejais, kai pirkimo sutarties sąlygų keitimo būtinybės nebuvo įmanoma numatyti rengiant sąlygas ir pirkimo sutarties sudarymo metu, pirkimo sutarties šalys gali keisti tik neesmines pirkimo sutarties sąlygas.

**XI. PRIEDAI**

49. Techninė specifikacija, 1 priedas.

50. Pasiūlymo forma, 2 priedas.

51. Konfidencialumo pasižadėjimas, 3 priedas.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Sąlygų 1 priedas

**TECHNINĖ SPECIFIKCIJA**

1. Įvadinė informacija

## Dokumento paskirtis

Ši techninės specifikacijos dokumentas yra skirtas nustatyti Valstybinės augalininkystės tarnybos prie Žemės ūkio ministerijos (toliau – Perkančioji organizacija) kompiuterinės duomenų valdymo sistemos „DocLogix“ (toliau – DVS) naujinimo ir priežiūros paslaugų teikimo reikalavimus.

## Institucijos, kuriai turi būti teikiamos DVS palaikymo paslaugos, pavadinimas, buveinė, telefonas:

Ozo g. 4A, 08200 Vilnius

Telefonas (8 5) 237 5631

Faksas (8 5) 273 0233

El. paštas info@vatzum.lt

## Pirkimo objekto apibūdinimas

Pirkimo objektas – Perkančiosios organizacijos naudojamos DVS palaikymo paslaugos.

1. Specializuota dokumentų valdymo sistema

Perkančioji organizacija naudoja dokumentų valdymo sistemą DVS. Naudojama versija – DocLogix 9.1.0.0. Perkančioji organizacija turi 287 vnt. DVS licencijų. Perkančiojoje organizacijoje realizuotas dokumentų valdymo funkcionalumas viešojo pirkimo (žr.http://www.cvpp.lt/index.php?option=com\_vpt&theme=new&task=view&tender\_id=150682 ) pagrindu.

1. **Naudojami terminai:**
   1. **Darbo valandos** – Tiekėjo darbo valandos, t.y. darbo dienos, išskyrus oficialias švenčių dienas, nuo 8:00 iki 17:00 pirmadieniais – ketvirtadieniais ir nuo 8:00 iki 16:00 penktadieniais bei darbo dienomis prieš oficialias šventes;
   2. **Paslaugos** – Programinės įrangos priežiūros ir vystymo paslaugos, gali būti apibūdinamos kaip Priežiūros paslaugos, Licencijų naujinimas.

# **Reakcija** – vykdymo laikas per kurį Tiekėjas po pranešimo gavimo nagrinėja problemą ar klaidos atsiradimo priežastį, numato problemos sprendimo ar klaidos taisymo kelius, laiką ir kainą (jeigu reikia) bei apie tai informuoja Perkančiąją organizaciją.

* 1. **Klaida** – situacija, kai dirbant su programine įranga DVS (toliau – PĮ) blokuojamas vartotojo veiksmas, kuris nesusijęs su vartotojo teisių nustatymu, arba automatinis PĮ veiksmas, arba neteisingai registruojami duomenys duomenų lentelėse. Pvz.: užduočių patvirtinimas; negalėjimas skenuoti failų tiesiai į sistemą, negalėjimas sukurti naujų dokumentų sričių; neaktyvūs paieškų, filtravimo laukai; negalimas užduočių atmetimas, atšaukimas; nusimušę rodinių parametrai po dokumentų archyvavimo; atsiradę sistemos sutrikimai po naujos versijos įdiegimo).

# **Kritinė klaida** – PĮ defektas, neleidžiantis prisijungti / naudotis PĮ (ar dažniausiai naudojama jos dalimi / funkcija: registravimas, formos kortelės ar prisegto failo atidarymas, užduočių vykdymas visiems vartotojams);

# PĮ (ar dažniausiai naudojama jos dalis / funkcija: registravimas, formos kortelės ar prisegto failo atidarymas, užduočių vykdymas) visiems vartotojams veikia nestabiliai (t. y. daugiau nei 50 (penkiasdešimt) proc. atliekamų veiksmų yra neįvykdomi arba vykdomi daugiau nei 30 (trisdešimt) sek.);

# Neteisingai atliekamos dažniausiai naudojamos operacijos (skaičiavimai); neteisingai išsaugomi duomenys; dingsta (ištrinami) duomenys (jų dalis); nepriimami / neperduodami duomenys (jų dalis) informacinėms sistemoms, kurios nurodomos Šalių atskirai pasirašomuose Sutarties prieduose.

# **Vartotojo klaida** – PĮ klaidos, kurias padarė Perkančiosios organizacijos PĮ vartotojai, ar klaidos, įvykusios dėl Perkančiosios organizacijos neteisingo bendros PĮ administravimo ar PĮ konfigūravimo pakeitimo, duomenų įvedimo, jei tai atliko ne Tiekėjas.

# **Ne gamintojo klaida** – Jeigu Tiekėjo nustatyta ir argumentuotai įrodyta, kad Klaida atsirado dėl naudojamos trečiųjų šalių PĮ kaltės (operacinės sistemos, SQL serveriai ir kita), jos šalinimas vykdomas atskiru Šalių susitarimu. Perkančiosios organizacijos pageidavimu gali būti laukiama, kol trečiosios šalies PĮ gamintojas klaidą ištaisys nemokamai. Tiekėjas iš anksto informuoja Perkančiąją organizaciją apie Tiekėjui žinomas trečiųjų šalių PĮ suderinamumo su Tiekėjo PĮ problemas.

**4. Reikalavimai specializuotos DVS palaikymo paslaugoms**

Paslaugos turi tenkinti tokius reikalavimus:

4.1. Paslaugos teikimo trukmė – 12 (dvylika) mėnesių nuo sutarties pasirašymo dienos, tačiau bet kokiu atveju iki abiejų šalių tarpusavio visiško įsipareigojimų įvykdymo.

4.2. Paslaugos turi būti teikiamos darbo dienomis nuo 8.00 iki 17.00 val. Lietuvos laiku.

4.3. Tiekėjas įsipareigoja sudaryti galimybę Perkančiajai organizacijai registruoti DVS trikdžius ar problemas Tiekėjo HelpDesk sistemoje. Turi būti suteikta prieiga prie HelpDesk sistemos, suteiktas prisijungimo adresas, vartotojo vardas ir slaptažodis.

4.4. Sutarties vykdymo metu Tiekėjas įsipareigoja teikti Perkančiajai organizacijai šias palaikymo paslaugas:

4.4.1. Konsultuoti atsakingus Sistemos vartotojus elektroniniu paštu, telefonu, Tiekėjo HelpDesk sistemoje. Į paklausimą konsultacijai Tiekėjas turi sureaguoti ir atsakymą pateikti ne vėliau kaip per 4 (keturias) darbo valandas.

4.4.2. Sistemos vartotojų konsultavimas bei palaikymo paslaugos vykdomos 120 (šimtą dvidešimt) valandų per visą sutarties galiojimo laikotarpį.

4.4.3. Tiekėjas į užregistruotas sistemos Kritines klaidas privalo reaguoti ne vėliau kaip per 2 (dvi) darbo valandas, o jas pašalinti ne vėliau kaip per 1 (vieną) darbo dieną po pranešimo gavimo. Apie atliktus darbus Tiekėjas turi informuoti elektroniniu paštu, telefonu arba Tiekėjo HelpDesk sistemoje. Jei dėl objektyvių priežasčių Klaidos šalinimui reikalingas ilgesnis laikas, dėl to susitariama su Perkančiąja organizacija atskirai.

4.4.4. Tiekėjas į užregistruotas sistemos Klaidas privalo reaguoti ne vėliau kaip per 4 (keturias) darbo valandas, o jas pašalinti ne vėliau kaip per 14 (keturiolika) dienų po pranešimo gavimo po pranešimo gavimo. Apie atliktus darbus Tiekėjas turi informuoti elektroniniu paštu, telefonu arba Tiekėjo HelpDesk sistemoje.

4.4.5. Jeigu dėl objektyvių priežasčių Klaidos šalinimui reikalingas ilgesnis laikas, dėl to susitariama su Perkančiąja organizacija atskirai

4.4.6. Tiekėjas įsipareigoja prieš jungdamasis prie Perkančiosios organizacijos serverių suderinti su IT specialistais prisijungimo laiką, prisijungimo sesijos laiką, planuojamus darbus. Gavus IT specialistų leidimą, Tiekėjas prisijungia prie serverių ir atlieka suderintus darbus, kurių pabaigoje informuoja IT specialistus apie rezultatus. Jeigu dėl objektyvių priežasčių Kritinių klaidų, Klaidų sprendimui ar konsultacijos pateikimui reikalingas ilgesnis laikas, Perkančioji organizacija su Tiekėju gali susitarti dėl ilgesnių terminų.

4.4.7. Sutarties galiojimo metu Perkančioji organizacija turi teisę nemokamai diegtis naujausias paslaugų Tiekėjo versijas, kuriuose pateikiami sistemos patobulinimai (Tiekėjas išleidęs naują DVS versiją informuoja Perkančiąją organizacija ir suderinęs su ja diegimo laiką atlieka nemokamai naujinimus). Naujų versijų funkcionalumas, turi būti ne prastesnis nei dabar esamas. Perkančiajai organizacijai paprašius, Tiekėjas turi parengti naujų funkcionalumų naudojimo instrukciją lietuvių kalba.

4.4.8. Tiekėjas turi užtikrinti, kad visi paskirti konsultantai puikiai išmanys DVS su visais galimais funkcionalumais.

4.4.9. Laikas, kurį Tiekėjas skiria Perkančiosios organizacijos darbinėje DVS aplinkoje turimų funkcionalumų analizei, nėra apmokamas. Laikoma, jog Tiekėjas teikdamas perkamas paslaugas yra kompetentingas ir išmanantis aptarnaujamojo produkto ypatybes ir specifikaciją bei atitinka 4.4.8. punkto reikalavimus.

4.4.10. Už netinkamą Paslaugų teikimą Tiekėjui gali būti skaičiuojami delspinigiai:

4.4.10.1. jeigu Tiekėjas vėluoja atlikti kritinių klaidų šalinimą per nustatytus terminus – po 50 EUR už kiekvieną pavėluotą dieną;

4.4.10.2. jeigu Tiekėjas vėluoja atlikti nekritinių klaidų, kurie atsirado ne dėl Perkančiosios organizacijos darbuotojų kompetencijos trūkumo ar trečiųjų asmenų įsikišimo, šalinimą per nustatytus terminus – po 30 EUR už kiekvieną pavėluotą dieną;

4.4.10.3. jeigu Tiekėjas vėluoja suteikti konsultaciją per nustatytus terminus – po 30 EUR už kiekvieną pavėluotą dieną;

\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Sąlygų 2 priedas

**PASIŪLYMO FORMA**

20\_\_-\_\_-\_\_

**DOKUMENTŲ VALDYMO SISTEMOS „DOCLOGIX“**

**NAUJINIMO IR PRIEŽIŪROS PASLAUGŲ PIRKIMAS**

|  |  |
| --- | --- |
| Dalyvio pavadinimas ir kodas  *(jei pasiūlymą pateikia ūkio subjektų grupė, nurodyti visų grupės partnerių pavadinimus)* |  |
| Dalyvio adresas  *(jei pasiūlymą pateikia ūkio subjektų grupė, nurodyti visų grupės partnerių adresus)* |  |
| Įgalioto asmens vardas ir pavardė |  |
| Telefono numeris |  |
| Fakso numeris |  |
| E. pašto adresas |  |

Pažymime, kad sutinkame su visomis pirkimo dokumentų sąlygomis.

Siūlome šią pirkimo objekto kainą:

|  |  |  |
| --- | --- | --- |
| **Paslaugų pavadinimas** | **Kaina**  **Eur be PVM** | **Kaina**  **Eur su PVM** |
| Dokumentų valdymo sistemos „Doclogix“ naujinimo ir priežiūros paslaugos |  |  |

Į šią bendrą pasiūlymo kainą ir siūlomą nuolaidą įeina visos išlaidos ir visi mokesčiai.

Patvirtiname, kad visa pasiūlyme pateikta informacija yra teisinga, atitinka tikrovę ir apima viską, ko reikia visiškam ir tinkamam sutarties įvykdymui. Siūlomos paslaugosvisiškai atitinka pirkimo dokumentuose nurodytus reikalavimus.

Kartu su pasiūlymu pateikiami šie dokumentai:

|  |  |
| --- | --- |
| **Eil. nr.** | **Pateiktų dokumentų pavadinimas** |
| 1. |  |
| 2. |  |
|  |  |

Pirkimo sutarčiai vykdyti numatoma pasitelkti šiuos subteikėjus ar specialistus ir ekspertus, kuriais bus remiamasi vykdant pirkimo sutartį, tačiau pasiūlymo pateikimo metu jie nėra tiekėjo ar jo pasitelkiamo(ų) subteikėjų(ų) darbuotojai, tačiau laimėjimo atveju bus įdarbinti/**pildoma, jei tiekėjas ketina pasitelkti subteikėjus ar specialistus ir ekspertus, kurie laimėjimo atveju bus įdarbinti:**

|  |  |  |  |  |
| --- | --- | --- | --- | --- |
| Eil. Nr. | Subteikėjų pavadinimas | Duomenys (juridinio/fizinio asmens kodas, adresas, telefono ir fakso numeriai, el. pašto adresas) | Specialistai ir ekspertai, kuriais bus remiamasi vykdant pirkimo sutartį, tačiau jie nėra tiekėjo ar tiekėjo pasitelkiamo(ų) subteikėjo (ų) darbuotojai pasiūlymo pateikimo metu, bet laimėjimo atveju būtų įdarbinti | Įsipareigojimų dalis (nurodant konkrečius pagal pirkimo sutartį prisiimamus įsipareigojimus), kuriai ketinama pasitelkti subteikėją (-us**)** |
|  |  |  |  |  |
|  |  |  |  |  |
|  |  |  |  |  |

Šiame pasiūlyme yra pateikta konfidenciali informacija:

|  |  |
| --- | --- |
| **Eil.**  **Nr.** | **Pateikto dokumento pavadinimas\*** |
|  |  |
|  |  |
|  |  |

\*Pildyti tuomet, jei bus pateikta konfidenciali informacija. Tiekėjas negali nurodyti, kad konfidenciali yra pasiūlymo kaina arba, kad visas pasiūlymas yra konfidencialus.

Pasiūlymas galioja iki sąlygose nurodyto termino.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Dalyvis arba jo įgaliotas asmuo parašas vardas ir pavardė

Sąlygų 3 priedas

Konfidencialumo pasižadėjimas

20\_\_ m.\_\_\_\_\_\_\_\_\_\_\_\_\_\_\_ d.

\_\_\_\_\_\_\_\_\_\_\_\_\_\_\_\_\_\_

(vieta)

Aš\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(vardas, pavardė)*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(asmens kodas arba kiti duomenys, pagal kuriuos galima identifikuoti asmenį, t. y. gimimo data ir adresas)*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

*(kontaktinė informacija: adresas, telefono numeris, elektroninio pašto adresas)*

Vykdydamas (-a) įsipareigojimus pagal 20\_\_m.\_\_\_\_\_\_\_\_\_\_\_d. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ sutartį Nr. \_\_\_\_\_\_:

1. **Esu informuotas (-a),** kad konfidencialią informaciją sudaro:
   1. bet kokios formos informacija, susijusi su Perkančiosios organizacijos pavestų funkcijų atlikimu, kurios praradimas gali kelti pavojų Perkančiosios organizacijos veiklai ar informacijos saugumui;
   2. komercinė (gamybinė) paslaptis, t. y. žinios, susijusios su Perkančiosios organizacijos ar jos klientų veikla, kurių paskelbimas gali padaryti materialinės žalos, pakenkti prestižui ar turėti kitų neigiamų pasekmių Perkančiajai organizacijai ar jos klientams.
2. **Įsipareigoju:** 
   1. saugoti ir tik įstatymų bei kitų teisės aktų nustatytais tikslais ir tvarka naudoti konfidencialią informaciją, kuri man taps žinoma, – tiek, kiek to reikalauja Lietuvos Respublikos teisės aktai;
   2. neatskleisti konfidencialios informacijos be Perkančiosios organizacijos išankstinio raštiško sutikimo;
   3. man patikėtus dokumentus, kuriuose yra konfidencialios informacijos, saugoti taip, kad tretieji asmenys neturėtų galimybės su jais susipažinti ar pasinaudoti. Pasibaigus teisiniams santykiams visa konfidenciali informacija lieka Perkančiosios organizacijos nuosavybė.
3. **Esu įspėtas (-a)**, kad, jeigu pažeisiu teisės aktus dėl konfidencialios informacijos naudojimo, turėsiu atlyginti Perkančiosios organizacijos patirtus nuostolius Lietuvos Respublikos teisės aktų nustatyta tvarka, man gali būti taikoma administracinė ar baudžiamoji atsakomybė.

\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_

(parašas) (vardas, pavardė)